Árni Rúnar Þorvaldsson , fulltrúi Samfylkingarinnar í fjölskylduráði harmar hækkanir fjölskylduráðs og segir þær bitna á notendum . Á fundi fjölskylduráðs í gær samþykkti meirihluti Sjálfstæðisflokks og Framsóknar og óháðra ásamt fulltrúa Viðreisnar hækkanir á gjaldskrám . Heimaþjónusta aldraðra og öryrkja hækkar um 24% og ferðþjónusta aldraðra um meira en 100% . Fulltrúar meirihlutans og Viðreisnar felldu tillögu Samfylkingarinnar um að gjaldskrárhækkanir næsta árs yrðu í samræmi við yfirlýsingu Sambands íslenskra sveitarfélaga í tengslum við gerð lífskjarasamninga á þessu ári um að sveitarfélögin hækkuðu ekki gjöld á sínum vegum um meira en 2,5% á næsta ári og minna ef verðbólga væri lægri . Fulltrúi Samfylkingarinnar í fjölskylduráði harmar þessa niðurstöðu og segir hana bitna á notendum . Á vettvangi bæjarstjórnar er nú unnið að fjárhagsáætlun næsta árs sem og þriggja ára áætlun . Fjárhagsáætlun ásamt gjaldskrám hefur verið til umræðu á síðustu fundum fjölskylduráðs . Á fundi ráðsins í gær lagði meirihluti Sjálfstæðisflokks og Framsóknar og óháðra fram tillögu um hækkanir á gjaldskrám . Tillagan fól í sér 24% hækkun á heimaþjónustu aldraðra og öryrkja og yfir 100% hækkun á ferðaþjónustu aldraðra . Tillagan var samþykkt af fulltrúum meirihlutans og Viðreisnar . Leiðréttingar annað orð yfir hækkanir Árni rúnar Þorvaldsson fulltrúi Samfylkingarinnar í fjölskylduráði . Árni Rúnar Þorvaldsson , fulltrúi Samfylkingarinnar í fjölskylduráði , lagði fram tillögu um að gjaldskrárhækkanir næsta árs tækju mið að yfirlýsingu Sambands íslenskra sveitarfélaga í tengslum við gerð lífskjarasamninga um að gjöld sveitarfélaga hækkuðu ekki um meira en 2,5% á næsta ári og minna ef verðbólga væri lægri . Fulltrúar meirihlutans og Viðreisnar felldu tillöguna . „ Ég harma auðvitað þessa niðurstöðu því mér þykir alltof bratt farið í þessar hækkanir auk þess sem þær virða algjörlega að vettugi tilmæli Sambandsins vegna aðkomu sveitarfélaganna að lífskjarasamningunum . Meirihlutanum er tamt að tala um leiðréttingar á gjaldskrám en það er bara annað orð yfir hækkanir – og það miklar hækkanir í þessu tilfelli . Hvað sem hver segir þá leiða leiðréttingarnar til aukinna útgjalda fyrir notendur þessarar mikilvægu þjónustu og það mun óneitanlega bitna á þeirra afkomu , ” segir Árni Rúnar um niðurstöðu fundar fjölskylduráðs í gær .